Križ (općina)

Križ je općina i mjesto u Hrvatskoj. Nalazi se u Zagrebačkoj županiji. Geografija Općina Križ nalazi se u Zagrebačkoj županiji na graničnom djelu sjeverozapadne Moslavine, oko 50-tak kilometara jugoistočno od Zagreba. Kroz općinu prolazi pruga Zagreb - Vinkovci i autocesta A3 Zagreb - Lipovac. Općina se sastoji od 16 naselja na 118 km² površine. Stanovništvo Po posljednjem popisu stanovništva iz 2001. godine, općina Križ imala je 7.406 stanovnika, raspoređenih u 16 naselja: Bunjani - 672 Donji Prnjarovec - 66 Gornji Prnjarovec - 343 Johovec - 141 Konšćani - 202 Križ - 1.905 Mala Hrastilnica - 93 Novoselec - 1.520 Obedišće - 684 Okešinec - 430 Razljev - 139 Rečica Kriška - 344 Širinec - 263 Šušnjari - 140 Velika Hrastilnica - 184 Vezišće - 280 Uprava Općinsko vijeće Općine Križ ima 15 članova. Predsjednik Vijeća je Josip Blažak. Izvršnu vlast u Općini izvršava peteročlano Općinsko poglavarstvo na čelu s predsjednikom Poglavarstva, koji je ujedno i načelnik Općine. Aktualni načelnik Općine je Đuro Paher. Općina ima i četiri upravna tijela (Upravni odjel za samoupravu i upravu, za financije i računovodstvene poslove, za prostorno uređenje, stambeno-komunalne poslove, graditeljstvo i zaštitu okolišta te za društvene djelatnosti), koja pomažu u radu općinske uprave. Još niti jedna lokalna vlast od osnutka općine Križ nije opstala cijeli mandat. Općini Križ administrativno pripadaju 16 naselja (Bunjani, Donji Prnjarovec, Gornji Prnjarovec, Johovec, Konšćani, Križ, Mala Hrastilnica, Novoselec, Obedišće, Okešinec, Razljev, Rečica Kriška, Širinec, Šušnjari, Velika Hrastilnica, Vezišće), a administrativno sjedište Općine je istoimeno naselje Križ. Dan Općine obilježava se 14. rujna na dan Uzvišenja svetog Križa. Za područje Općine mjesno je nadležan Općinski sud u Ivanić-Gradu, a žalbena instanca je Županijski sud u Velikoj Gorici. Za prekršaje nadležan je Prekršajni sud u Ivanić-Gradu, dok je za trgovačke sporove nadležan Trgovački sud u Zagrebu. Historija Križ je dobio ime po najznačajnijem sakralnom objektu - crkvi Uzvišenja svetoga Križa. Indirektno se mjesto prvi put spominje 1334. godine u popisu župa Zagrebačke biskupije. U vrijeme Vojne krajine, u 15. stoljeću, mjesto tada nazivano "Vojni Križ" postaje središte općine. U analima iz 1577. godine "Kaštel Križ" je opisan kao manja utvrda na rubu Vojne krajine s oko 50 hrvatskih vojnika-plaćenika koja nije okupirana od Osmanlija. Ukidanjem Vojne krajine uskoro se mijenja i status Vojnog Križa, pa on 1873. godine dolazi pod bansku vlast i postaje kotarsko mjesto. Nakon Drugog svjetskog rata mjesto gubi naziv "Vojni", te se naziva Križ. Povijest Križa je usko vezana s Ivanić Gradom i sa Kloštar Ivanićem. Valja napomenuti i kako još neistraženo antičko arheološko nalazište iz 2. stoljeća n. Kr. Sipćine kod Okešinca svjedoči o ranijoj naseljenosti ovoga prostora. Gospodarstvo Proračun općine Križ je u prošloj godini bio oko 58 mil. kuna. Najznačajniji su gospodarski subjekti drvna industrija "DIN Novoselec" i distribucijsko poduzeće Hrvatske elektroprivrede "Elektra Križ". Od nedavno u industrijskoj zoni posluje i AAG koji zapošljava veći broj ljudi. Nekad je jedna od značajnijih industrija bila i "Križanka" Križ - tekstilna industrija - koja je nažalost, nakon kupnje od strane jedne talijanske tvrtke, propala i ostavila mnoge bez posla. U tijeku je izgradnja prometnog čvora Križ i poduzetničke zone, što bi trebalo pridonjeti boljoj prometnoj povezanosti i razvoju Križa, ali i susjednih općina. Značajne osobe Operna pjevačica Milka Trnina rođena je u mjestu Vezišću. Spomenici i znamenitosti Crkva Uzvišenja sv. Križa Crkva Uzvišenja sv. Križa jednobrodna je, barokizirana građevina, a spada među najbolje očuvane srednjovjekovne objekte srednje Hrvatske i spomenik je nulte kategorije. Staroj je crkvi 1714. godine u požaru izgorio glavni oltar, pa je 1720. godine postavljen novi oltar s vrijednim drvenim skulpturama - jedan od najreprezentativnijih u cijeloj sjevernoj Hrvatskoj. Posebna vrijednost crkve su također i dva bočna oltara, sv. Roka i Antuna Padovanskoga, koji se spominju oko 1761. godine. U crkvi se nalaze i vrijedni zlatarski predmeti iz 18. i 19. stoljeća. Oko crkve je obnovljen stoljetni park, uređen 1894. godine po pravilima engleske parkovne arhitekture. Jedna od teorija o nastanku crkve Uzvišenja svetog Križa povezuje se s templarima koji su prolazili ovim područjima i na njima imali svoje posjede, čemu donekle idu u prilog pronađeni ostatci konstrukcije ispod crkvenog tornja. Kapelica sv. Barbare na mjesnom groblju Crkvica sv. Vida u Novoselcu Spomen dom Josipa Badalića Spomen kuća rođenja operne pjevačice Milke Trnine u Vezišću Arheološko nalazište Sipćine kod Okešinca Obrazovanje Križ ima crkvenu školu od 17. stoljeća. Godine 1790. otvorena je i opća pučka škola, a prva školska zgrada podignuta je 1860. godine. Narodna čitaonica i knjižnica počinje raditi 1884. godine. Danas u Križu djeluju osnovna škola "Milka Trnina" i podružnica opće gimnazije "Ivan Švear" iz Ivanić Grada. Kultura Kulturni događaji: U općini Križ održava se više tradicionalnih kulturno-umjetničkih i zabavnih događanja. Od važnijih valja spomenuti Lipanjske susrete Milke Trnine u Vezišću, te prosinačke zimske glazbene svečanosti povodom njezina rođenja. U prosincu se u Križu održava i Božićni koncert, te Dani Josipa Badalića. U veljači se održava tradicionalni Okešinečki fašnik koji ima pedesetjednogodišnju tradiciju. Kulturno umjetnička društva: KUD Graničar Križ Društvo "Naša djeca" (DND) Amatersko kazalište "Josip Badalić" Društva tehničke kulture: GUK - informatički klub CB Klub Križ Foto Video Klub "35mm", Križ Sport U Sportskom parku Križ postoje tereni za igranje rukometa, nogometa, košarke i tenisa. Teniski se tereni nalaze i na Kovačkom polju Novoselec, a na Dundinom brijegu u Šušnjarima se nalazi staza za motokross. Sportske udruge: Ženski rukometni klub "Trnina" Križ NK "Sloga" Križ NK "Graničar" Križ NK Mladost Obedišće NK Jedinstvo Rečica NK Milka Trnina Vezišće STK "Sloga" Novoselec-Križ Športski učenički klub OŠ Milke Trnine u Križu Rukometni klub "Sloga" Novoselec-Križ ŠRU Šaran Križ Akrobatski Rock 'N' Roll klub "Mega Rock" Križ Izviđački odred "Siniša Pavković" Vanjske veze Službene stranice Općine Križ Stranice župe Sv. Križa Križ Arhivirano 2008-01-15 na Wayback Machine-u na stranicama Turističke zajednice Zagrebačke županije [1] Internetski zapisi Općine Križ Zanimljivosti Općina Vojni Križ je već 1929. godine dobila javnu rasvjetu, a sljedeće 1930. godine električnu energiju su mogla koristiti i manja domaćinstva na području tadašnjeg Vojnog Križa.